Kristrún Ósk Sigurðardóttir og eiginmaður hennar , Arnar Skúli Atlason , eignuðust tvíeggja tvíburana Arnar Smára og Atla Skúla í nóvember árið 2018 . Kristrún þekkir tvíburalífið vel enda er hún sjálf eineggja tvíburi . Kristrún á aftur von á sér en í þetta skiptið er bara von á einu barni . „ Það var samblanda af gleði , sjokki og hræðslu . „ Við komumst að því þegar ég hélt að ég væri að missa fóstur vegna blæðinga , “ segir Kristrún þegar hún er spurð hvernig henni og eiginmanni hennar hafi liðið þegar þau fengu þær fréttir að þau ættu von á tvíburum . Kristrún segir skemmtilegt að vera tvíburi og það hafi nú þegar komið að miklu gagni í uppeldinu . Segist hún skilja foreldra sína betur nú þegar hún er tvíburamóðir sjálf auk þess sem þau hjónin leiti mikið í reynslubanka foreldra hennar . Kristrún Ósk og Arnar Skúli fóru heim með tvo drengi af fæðingardeildinni . Ljósmynd / Aðsend Þetta eru ykkar fyrstu börn , heldur þú að það sé flóknara að eignast tvíbura en bara eitt barn ? „ Ég held að það sé erfiðara en það eru líka mikil forréttindi að fá að vera tvíburaforeldri . Við erum líka með frábært stuðningsnet í kringum okkur . “ Kristrún og Arnar eiga aftur von á barni en nú bara einu , einni stelpu . Kristrún segir að hún hafi verið stressuð yfir því að ganga aftur með tvíbura . „ Ég bað læknirinn minn að athuga , nokkrum sinnum . “ Tvíburarnir Arnar Smári og Atli Skúli eru fæddir í nóvember 2018 . Ljósmynd / Aðsend Hafa meðgöngurnar verið ólíkar ? „ Já , á vissan hátt . Ég var dauðhrædd allan tímann með strákana en er slakari núna . Ég var í miklu eftirliti með tvíburana og mér finnst erfitt að vera í „ venjulegri “ meðgöngu með minna eftirliti . “ Ertu að búa þig öðruvísi undir fæðinguna núna en þegar drengirnir komu í heiminn ? „ Nei , í rauninni ekki . Ég ákvað strax með strákana að ákveða ekki neitt ! Gera bara það sem mér var sagt að gera , keisari eða fæðing skipti mig ekki máli . Þeir komu með dásamlegum bráðakeisara á 35. viku . “ Kristrún Ósk segir tvíbura vera tvo gjörólíka einstaklinga . Ljósmynd / Aðsend Er eitthvað sem þið hafið lært síðan drengirnir komu í heiminn sem þið mælið með fyrir verðandi tvíburaforeldra ? „ Já ! Þetta eru tveir gjörólíkir einstaklingar og það sama virkar ekki á báða . Þeir þurfa líka tíma einir með okkur foreldrunum , “ segir Kristrún að lokum .